open-index/open-wikipedia-markdown huggingface dataset:
தேகி லாசோம்

**தேகி லாசோம்** (*Deki Lhazom*) ஒரு பூட்டானிய கால்பந்து வீரரங்கனை ஆவார். இவர் பூட்டான் பெண்கள் தேசிய அணிக்காக முன்கள வீரராக விளையாடி வருகிறார். பூட்டானின் மூத்த தேசிய அணியில் 3 கோல்களுடன் அதிக கோல் அடித்தவர் ஆவார்.

## கால்பந்து கழகங்களில்
தேகி லாசோம் தனது எட்டு வயதில் கால்பந்து விளையாடத் தொடங்கினார். தனது பள்ளியில் விளையாடும் போது அந்த மாவட்ட கால்பந்து  பயிற்சியாளரால் கவனிக்கப்பட்டார். பின்னர் பூட்டானின் கெலேபு நகரத்திலுள்ள பெண்கள் அகாடமியில் சேர்வதற்க்கு முன்பு 2017 ஆம் ஆண்டு மிலோ கோப்பைக்கு விளையாடுவதற்காக  அழைக்கப்பட்டார்.

சவுதி அரேபியாவிற்கு எதிரான மூத்தோர் பன்னாட்டு நட்புப் போட்டிகளில் சிறப்பாக விளையாடி செயல்பட்ட பிறகு, சவுதி மகளிர் பிரீமியர் லீக்கின் அல்-இத்திகாத்து அணியில் விளையாட ஒப்பந்தம் செய்ய இவருக்கு வாய்ப்பு கிடைத்தது. இந்த கழகத்தில் இணைவதன் மூலம், வெளிநாட்டில் விளையாடும் வரலாற்றில் முதல் பெண் பூட்டானிய வீராங்கனை என்ற பெருமையைப் பெற்றார்.   பூட்டான் கால்பந்து கூட்டமைப்பு ஆரம்பத்தில் இது 3000 அமெரிக்க டாலர் அல்லது மாதத்திற்கு சுமார் 240,000 மதிப்புள்ள ஒரு வருட ஒப்பந்தமாக இருந்தது என்று தெரிவித்துள்ளது.

## சர்வதேச தொழில்
லாசோம் 2017  மகளிர் சாம்பியன்ஷிப்க்கு சர்வதேச அளவில் அறிமுகமானார். இவர் 2022 வரை ஒவ்வொரு இளைஞர் போட்டியிலும் விளையாடினார். போட்டியின் 2019 பதிப்பில் நேபாளத்திற்கு எதிராக அவர் கோல் அடித்தார். இந்த கோல் நேபாளம் போட்டியில் தனது ஒரே புள்ளியைப் பெற இவருக்கு உதவியாக இருந்தது, இறுதியில் நாக் அவுட் சுற்றுகளுக்கு முன்னேறத் தவறிவிட்டது.

2019 ஆண்டு, டிசம்பர் மாதம் நேபாளத்திற்கு ஒரு இணை நட்புப் போட்டிகளில் பங்கேற்ற 15 வயதுக்குட்பட்ட தேசிய அணியின் ஒரு பகுதியாக லாசோம் பண்க்கேற்றார். லாஜோம் தனது நாட்டின் ஒரு கோல் தொடக்கத்தில் அடித்தார். இப்போட்டி  1-6 என்ற நிலையில் தோல்வி அடைந்தது.

லாசோம் தனது மூத்த சர்வதேச போட்டியான  2022 ஆண்டு, செப்டம்பர் மாதம், 6 ஆம் தேதி நேபாளத்திற்கு எதிராக 2022  மகளிர் சாம்பியன்ஷிப்ல்  அறிமுகனமானார். அவரது முதல் இரண்டு மூத்த சர்வதேச கோல்கள் 2022 ஆண்டு, செப்டம்பர் 10 ம் நாள் இலங்கைக்கு எதிராக அதே போட்டியில் வந்தன. இந்த ஆட்டம் 0-0 என்ற கணக்கில் வெற்றி பெற்றது. இந்த முடிவு அணிக்கு மிகப்பெரிய வெற்றி மற்றும் முதல் வெற்றி ஆகும். இதில் பல கோல்கள் வெற்றி மற்றும் போட்டியில் ஷட்அவுட் உள்ளிட்ட பல சாதனைகளை நிகழ்ந்தது.

செப்டம்பர் 2022 இல், இவர் ஒரு கோல் அடித்து, சவுதி அரேபியா பெண்கள் தேசிய கால்பந்து அணிக்கு எதிரான சர்வதேச நட்புப் போட்டிகளில் சிறப்பாக விளையாடினார்.
## தொழில் புள்ளிவிவரங்கள்

### சர்வதேசம்

### சர்வதேச இலக்குகள்

#### மூத்தோர்
மதிப்பெண்கள் மற்றும் முடிவுகள் பூட்டானின் கோல் எண்ணிக்கையை முதலில் பட்டியலிடுகின்றன.

#### இளையோர்
மதிப்பெண்கள் மற்றும் முடிவுகள் பூட்டானின் கோல் எண்ணிக்கையை முதலில் பட்டியலிடுகின்றன.

## மேற்கோள்கள்

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:பூட்டானிய காற்பந்தாட்ட வீரர்கள்
மகாராஜாலேலா நிலையம்

**மகாராஜாலேலா நிலையம்** (ஆங்கிலம்: *Maharajalela Station*; மலாய்: *Stesen Maharajalela*; சீனம்: 马哈拉惹雷拉站) என்பது மலேசியா, கோலாலம்பூர், மகாராஜாலேலா சாலை, கோலாலம்பூர் மோனோரெயில் வழித்தடத்தில் *(KL Monorail)* அமைந்துள்ள ஓர் ஒற்றைத் தண்டூர்தி நிலையமாகும். 

இந்த நிலையம் ஆகத்து 31, 2003 (மலேசிய விடுதலை நாள்) அன்று; மற்ற மோனோரெயில் நிலையங்களுடன் திறக்கப்பட்டது.

## பொது

மகாராஜாலேலா சாலையின் பெயரால் மகாராஜாலேலா நிலையம் பெயரிடப்பட்டது. இந்த நிலையம் மெர்டேக்கா அரங்கத்தில் இருந்து தென்மேற்கே, மகாராஜாலேலா சாலையின் மீது கட்டப்பட்டுள்ளது. 

மேலும் இந்த நிலையம், பெட்டாலிங் சாலையில் இருந்து தெற்கே சில நூறு மீட்டர்கள் தொலைவில் அமைந்துள்ளது.  செரி பெட்டாலிங் வழித்தடம்;  கிளானா ஜெயா வழித்தடம் ஆகிய வழித்தடங்களில் உள்ள சில நிலையங்கள் இந்த நிலையத்திற்கு அருகிலேயே உள்ளன.

இம்பி சாலை மற்றும் சுல்தான் சுலைமான் சாலை ஆகிய சாலைகள் இந்த நிலையத்தின் பாதையில்தான் உள்ளன. முன்னர் இந்த நிலையம், **மெர்டேக்கா மோனோரெயில் நிலையம்** *(Merdeka Monorail Station)* என்று அழைக்கப்பட்டது.

## நிலைய தள அமைப்பு

## நுழைவாயில்கள்
இந்த நிலையத்தில் மூன்று வெளியேறு வழிகள் உள்ளன. அவற்றில் இரண்டு வழிகள்; வடக்கு மற்றும் தெற்குப் பகுதிகளில் மகாராஜாலேலா சாலையின் இருபுறமும் செல்கின்றன. மேலும் ஒரு வழி; நிலையத்தின் வடகிழக்குப் பகுதியில் உள்ள மெர்டேக்கா அரங்கத்தின் கார் நிறுத்துமிடத்திற்குச் செல்கிறது.

## காட்சியகம்
**மகாராஜாலேலா நிலையக் காட்சிப் படங்கள்:**

Maharajalela station (Kuala Lumpur Monorail) (exterior), Kuala Lumpur.jpg |(2007)
Maharajalela Monorail Station platform view (211030) 02.jpg| (2021)
Maharajalela Monorail Station platform view (211030) 01.jpg|மின்படிக்கட்டுகள் (2021)
Maharajalela Monorail Station entrance C and construction site (211030).jpg|(2021)



## மேலும் காண்க
* கோலாலம்பூர் சாலைகளின் பட்டியல்

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
இராணிகஞ்ச் மகளிர் கல்லூரி

thumb|350x350px| இராணிகஞ்ச் மகளிர் கல்லூரியின் முதன்மைக் கட்டிடம்
**இராணிகஞ்ச் மகளிர் கல்லூரி** (*Raniganj Girls' College*), 1980-இல் இந்தியாவில் மேற்கு வங்காளத்தில் நிறுவப்பட்ட மகளிர் கல்லூரியாகும். இது மேற்கு வர்த்தமான் மாவட்டத்தில் ஆசன்சோலில் உள்ள இராணிகஞ்சில் அமைந்துள்ளது. இந்த கல்லூரி, கலை, வணிகம், அறிவியல் துறைகளில் இளநிலைப் படிப்புகளை வழங்குகிறது. இது ஆசன்சோலில் உள்ள காசி நசுருல் பல்கலைக்கழக இணைவுப் பெற்ற கல்லூரி ஆகும். இந்தக் கல்லூரி புது தில்லி, பல்கலைக்கழக மானியக் குழுவால் 1956ஆம் ஆண்டு சட்டத்தின் பிரிவுகள் 2எப் மற்றும் 12பி-இன் கீழ் அங்கீகரிக்கப்பட்டுள்ளது.

## துறைகள்
### அறிவியல்
* வேதியியல்
* இயற்பியல்
* கணிதம்
* தாவரவியல்
* விலங்கியல்
* நுண்ணுயிரியல்
* புவியியல்
* பொருளாதாரம்
* ஊட்டச்சத்து

### கலை
* வங்காளம்
* ஆங்கிலம்
* கல்வி
* சாந்தாலி
* உடற்கல்வி
* வரலாறு
* அரசியல் அறிவியல்
* தத்துவம்
* உளவியல்
* சமூகவியல்
* சமஸ்கிருதம்
* இந்தி
* உருது (முதுகலை துறை)

### நிகழ்த்து கலைகள்
* பாரம்பரிய குரல் இசை
* நசுருல்கீதி

### வணிகம்
* கணக்கியல்
* நிதி
* வரிவிதிப்பு

## அங்கீகாரம்
இராணிகஞ்ச் மகளிர் கல்லூரி, பெங்களூருவின் தேசிய மதிப்பீடு மற்றும் அங்கீகார அவையின் பி+ தரம் பெற்ற கல்லூரியாகும்.

## மேலும் காண்க
* இந்தியாவில் கல்வி

## மேற்கோள்கள்

## வெளி இணைப்புகள்

* இராணிகஞ்ச் பெண்கள் கல்லூரி
* காசி நசுருல் பல்கலைக்கழகம்
* பல்கலைக்கழக மானியக் குழு
* தேசிய மதிப்பீடு மற்றும் அங்கீகார கவுன்சில்

பகுப்பு:மேற்கு வங்காளத்திலுள்ள மகளிர் கல்லூரிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
பாரிகாதை

**பாரிகாதை** என்பது பாரி வள்ளலின் வரலாற்றைக் கூறும் நூலாகும். இந்நூலை இயற்றியவர் இரா. இராகவையங்கார் ஆவார். இதற்கு விளக்கவுரையும் இவரே எழுதியுள்ளார். இந்நூல் 753 வெண்பாக்களை கொண்ட செய்யுள் வடிவ நூலாகும்.   1937ஆம் ஆண்டு அண்ணாமலை பல்கலைக்கழகத்தின் முதல் தமிழ் நூலாக பாரிகாதை வெளிவந்தது.
## திறங்கள்
# பாயிரத்திறம்
# வளம்பாடு திறம்
# தேர் முல்லைக்கீத்த திறம்.
# கபிலர் நட்புக்கோட்டிறம்
# பாண்டியற்கு மணமறுத்த திறம்.
# ஔவை பறியுண்ட திறம்.
# பொன்றுறந்து புகாநல்கு திறம்.
# மூவேந்தர் தளர்ந்த திறம்
# வஞ்சித்துக் கொன்ற திறம்.
# கையறவுரைத்த திறம்.
# கபிலர் மகளிரைப் பார்ப்பார்ப்படுத்த திறம்.
# மகளிர்பால் ஒளவை வரவுரைத்த திறம்
# கபிலர் தீப்பாய்ந்த திறம்
# மகளிர் திருமணத் திறம்.
 
## மேற்கோள்கள்

பகுப்பு:20 ஆம் நூற்றாண்டுத் தமிழ் நூல்கள்
திண்டியூர்

**திண்டியூர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய திண்டியூர் ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 148.19 மீ. உயரத்தில், () என்ற புவியியல் ஆள்கூறுகள் கொண்டு திண்டியூர் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், திண்டியூர் ஊரின் மொத்த மக்கள்தொகை 1,078 பேர் ஆகும். இதில் 532 பேர் ஆண்கள் மற்றும் 546 பேர் பெண்கள் ஆவர்.
## அரசியல்
திண்டியூர் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
கோலாலம்பூர் ஆம்வங்கி கோபுரம்

**ஆம்வங்கி கோபுரம்** அல்லது **மெனாரா ஆம்பேங்க்** (மலாய்; *Menara AmBank Kuala Lumpur*; ஆங்கிலம்: *Kuala Lumpur AmBank Tower*) என்பது  மலேசியா, கோலாலம்பூர் மாநகர மையத்தில் 227 மீ;  (745 அடி) உயரத்தில் உள்ள ஒரு வானளாவிய கட்டிடமாகும்.

**அராப்-மலேசியன் வங்கி** *([[:en:AmBank|Arab-Malaysian Bank]])* என்பதன் சுருக்கமே **ஆம்வங்கி** *(AmBank)* ஆகும்.

மலேசியாவின் 41-ஆவது உயரமான கட்டிடமாகவும்; கோலாலம்பூரில் 29-ஆவது  உயரமான கட்டிடமாகவும் விளங்கும் ஆம்வங்கி கட்டிடம், யாப் குவான் செங் சாலையில் *(Jalan Yap Kwan Seng);* கோலாலம்பூர் மாநகர மையத்தில் இருந்து 0.05 கிமீ தொலைவில் உள்ளது. 

மேலும் இந்தக் கோபுரம், பி ராம்லி சாலையும் *(Jalan P Ramlee);* ராஜா சூலான் சாலையும் *(Jalan Raja Chulan)* சந்திக்கும் இடத்தில் அமைந்துள்ளது.

## பொது

இது 46 மாடிகளைக் கொண்ட ஓர் அலுவலகக் கோபுரமாகும். இந்தக் கட்டிடத்தைச் சுற்றியுள்ள பிற அடையாளங்களில் கோலாலம்பூர் கோபுரம், பிளாசா சீ கோய் சான் *(Plaza See Hoy Chan),* தி வெல்ட் *(The Weld)* பேரங்காடி; மற்றும் விசுமா எம்பிஎல் *(Wisma MPL)* ஆகியவை அடங்கும். 

அம்பாங் சாலையின் வடக்கே அமைந்துள்ள இந்தக் கட்டிடத்தின் அருகில் நிறைய வானளாவிய கட்டிடங்களும்; ஒரு வணிக மாவட்டமும் உள்ளன.

## திறப்பு

மலேசிய ரிங்கிட் **RM** 322.6 மில்லியன் செலவில்,1998-ஆம் ஆண்டில் கட்டி முடிக்கப்பட்ட இந்தக் கோபுரம், 2003-ஆம் ஆண்டு, மலேசியாவின் நான்காவது பிரதமர் மகாதீர் முகமது அவர்களால் முறைப்படி திறந்து வைக்கப்பட்டது. 

கட்டிடத்தின் உச்சியில் 17 மீ (56 அடி) உயர அலைக்கம்பம் உள்ளது. இந்தக் கோபுரத்தில் ஆம்வங்கி குழுமத்தின் *(AmBank Group)* தலைமையகமும் ஏசர் கணினி நிறுவனத்தின் *(Acer Sales and Services)* தலைமையகமும்; சம்சுங் நிறுவனத்தின் மலேசியத் தலைமையகமும் உள்ளன. The tower houses the headquarters of AmBank Group.

## சிறப்பு இயல்புகள்

இந்தக் கோபுரத்தின் அடித்தளத்தில் 557 கார்கள் நிறுத்தும் வசதிகள் உள்ளன. 

## மேலும் காண்க
* எக்ஸ்சேஞ்ச் 106 கோபுரம்
* கோலாலம்பூர் கோபுரம்
* கோலாலம்பூர் மாநகர மையம்
* மெர்டேக்கா 118

## மேற்கோள்கள்

## வெளி இணைப்புகள்

* Maxis Website

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோபுரங்கள்
ஆவணப்பட ஒளிப்படவியல்

**ஆவணப்பட ஒளிப்படவியல்** (Documentary photography) என்பது பொதுவாக வரலாறு மற்றும் வரலாற்று நிகழ்வுகள் மற்றும் அன்றாட வாழ்க்கையில் முக்கியத்துவம் வாய்ந்த மற்றும் பொருத்தமான நிகழ்வுகள் அல்லது சூழல்களை விவரிக்கப் பயன்படுத்தப்படும் ஒரு பிரபலமான புகைப்பட வடிவத்தைக் குறிக்கிறது. இது பொதுவாக தொழில்முறை புகைப்பட இதழியல் அல்லது நிஜ வாழ்க்கையின்  அறிக்கையிடலாக மேற்கொள்ளப்படுகிறது, ஆனால் இது ஒரு தொழில்முறைசாராரின், கலை அல்லது கல்வி பயிற்சியின் நோக்கமாகவும் இருக்கலாம்.  

## வரலாறு

புகைப்படம் எடுத்தல் என்பதற்குப் பயன்படுத்தப்படும் ஆவணம் என்ற சொல், அந்த முறை அல்லது வகையை முன்கூட்டியே குறிப்பிடுகிறது. வேறுவிதமாக அறியப்படாத, மறைக்கப்பட்ட, தடைசெய்யப்பட்ட அல்லது அணுகுவதற்கு கடினமான இடங்கள் அல்லது சூழ்நிலைகளை துல்லியமாக விவரிக்கும் புகைப்படங்கள், அண்மைக் கிழக்கு எகிப்து மற்றும் அமெரிக்க வனப்பகுதிகளின் இடிபாடுகளின் ஆரம்பகால டகேர் ஒளிப்பட முறை மற்றும் கலோமுறை "ஆய்வுகள்" வரை இருந்தன. உதாரணமாக, பத்தொன்பதாம் நூற்றாண்டின் தொல்பொருள் ஆராய்ச்சியாளர் ஜான் பீசுலி கிரீன், 1850 களின் முற்பகுதியில் நூபியாவிற்குப் பயணம் செய்து, அந்தப் பகுதியின் முக்கிய இடிபாடுகளை புகைப்படம் எடுத்தார். பிரான்சின் வேகமாக மறைந்து வரும் கட்டிடக்கலை மற்றும் மனித பாரம்பரியத்தின் காப்பகத்தை உருவாக்க *அதிகாரப்பூர்வ கமிசன் டெசு வரலாற்று நினைவுச்சின்னங்கள் ஏற்பாடு செய்த பிரான்சு துாதுக்குழு இலியோகிராபிக்சு* ஒரு ஆரம்ப ஆவணப்படுத்தல் திட்டமாகும்; இந்த திட்டத்தில் என்றி லு செக், எட்வார்ட் டெனிசு பால்டசு மற்றும் குசுடாவ் லு கிரே போன்ற புகைப்படக் கலைஞர்கள் அடங்குவர்.

## மேலும் காண்க
* ஒற்றை வண்ண ஒளிப்படக்கலை
* திருமண ஒளிப்படக்கலை
* தெருவீதி ஒளிப்படவியல்

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
கொண்டச்சி

**கொண்டச்சி** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது முசலி பிரதேச செயலாளர் பிரிவில் அமைந்துள்ளது. இது மன்னார் நகருக்குக் கிழக்கே சுமார் 45 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
மின்சாரம் வழங்கும் அலகு (கணினி)

**மின்சாரம் வழங்கல் அலகு ( Power Supply Unit - PSU )** என்பது, ஒரு கணினி அல்லது மின்னணு சாதனத்திற்குத் தேவையான மின்சாரத்தை வழங்குவதற்குப் பயன்படும் ஓர் உதிரிப் பகுதியாகும். இது உயர் மின்னழுத்த மாற்று மின்னோட்டத்தை (High voltage ac) கணினிக்குத் தேவையான குறைந்த மின்னழுத்த நேரடி மின்னோட்டமாக (low voltage dc) மாற்றி, உள் வன்பொருள் கூறுகளுக்கு விநியோகிக்கிறது. கணினியின் அனைத்து பாகங்களுக்கும் சீரான மற்றும் நிலையான மின்சாரம் கிடைப்பதை உறுதி செய்வது இதன் முக்கியப் பணியாகும்.

## செயல்பாடு
மின் வழங்கல் அலகின் முதன்மைச் செயல்பாடு, உயர் மின்னழுத்த மாற்று மின்னோட்டத்தை (AC) கணினியின் மதர்போர்டு, செயலி, நினைவகம், வன்வட்டுகள், வரைகலைப் பலகங்கள் (graphics cards) மற்றும் பிற சாதனங்களுக்குத் தேவையான குறைந்த மின்னழுத்த நேரடி மின்னோட்டமாக (DC) மாற்றுவது ஆகும். வெவ்வேறு கணினிப் பாகங்களுக்கு வெவ்வேறு மின்னழுத்தங்கள் தேவைப்படும் (எ.கா., +12V, +5V, +3.3V), மேலும் மின் வழங்கல் அலகு இந்த மின்னழுத்தங்களைச் சீராக வழங்குகிறது.

ஒரு மின் வழங்கல் அலகு பொதுவாகப் பின்வரும் பகுதிகளைக் கொண்டிருக்கும்:
மாற்று மின்னோட்டம்-நேரடி மின்னோட்டம் மாற்றி: இது மாற்று மின்னோட்டத்தை நேரடி மின்னோட்டமாக மாற்றுகிறது.

மின்னழுத்த சீராக்கி: இது வெளியீட்டு மின்னழுத்தங்கள் நிலையானவையாக இருப்பதை உறுதி செய்கிறது.

பல வெளியீட்டு இணைப்பிகள்: இவை கணினியின் பல்வேறு பாகங்களுக்கு மின்சாரத்தை வழங்கும் பல கம்பி இணைப்பிகளைக் கொண்டிருக்கும்.

கணினியின் செயல்திறன் மற்றும் ஸ்திரத்தன்மைக்கு ஒரு தரமான மின் வழங்கல் அலகு மிகவும் முக்கியமானது. போதிய மின்சாரம் அல்லது நிலையற்ற மின்சாரம், கணினி செயலிழக்க, வன்பொருள் சேதமடைய அல்லது செயல்திறன் குறைய வழிவகுக்கும். குறிப்பாக உயர்தர வரைகலைப் பலகங்கள் மற்றும் பல செயலிகள் போன்ற அதிக மின்சாரம் தேவைப்படும் பாகங்களைக் கொண்ட கணினிகளில், போதுமான வாட்டேஜ் (wattage) கொண்ட ஒரு மின் வழங்கல் அலகு அவசியமாகிறது. மின் வழங்கல் அலகுகள் அவற்றின் மின் உற்பத்தி திறன் (வாட்டுகளில் அளவிடப்படுகிறது) மற்றும் அவற்றின் ஆற்றல் திறன் (80 பிளஸ் சான்றிதழால் குறிக்கப்படுகிறது) ஆகியவற்றின் அடிப்படையில் வேறுபடுகின்றன. அதிக ஆற்றல் திறன் கொண்ட அலகுகள், மின்சாரத்தை மிகவும் திறமையாகப் பயன்படுத்துகின்றன, இதனால் வெப்பம் குறைவாக உருவாகிறது மற்றும் மின்சாரச் செலவும் குறைகிறது.

## மேற்கோள்கள்

பகுப்பு:கணினியியல்
பிர்ஜோரா கன்யா மகாவித்யாலயா, போங்கைகாவொன்

**பிர்ஜோரா கன்யா மகாவித்யாலயா** (*Birjhora Kanya Mahavidyalaya, Bongaigaon*) அல்லது ***பிர்ஜோரா மகளிர் கல்லூரி*** என்பது இந்தியாவின் வடகிழக்கு மாநிலமான அசாமின் போங்கைகாவொன் மாவட்டத்தில் உள்ள பெண்களுக்கான உயர்கல்வி நிறுவனமாகும். மேலும் கிருஷ்ணா காந்தா கண்டிக் மாநில திறந்தவெளி பல்கலைக்கழகத்தின் அனைவருக்கும் திறந்தநிலை படிப்பு மையமாகும். கீழ் அசாமில் உள்ள ஒரு முக்கியமான வணிக நகரமான போங்கைகாவொன் நகரின் மையத்தில் இந்தக் கல்லூரி அமைந்துள்ளது. மேலும் இந்தக் கல்லூரி வளாகம் மாணவர்களின் அனைத்து வளர்ச்சிக்கும் ஒரு தனித்துவமான சிறந்த கல்விச் சூழலை வழங்குகிறது.

## வரலாறு
பெண்களுக்கான உயர்கல்வி நிறுவனமான போங்கைகாவொனை துவக்கும் யோசனை, ஒத்த எண்ணம் கொண்ட கொடையாளர்களின் குழுவை ஒன்றிணைத்தது. மேலும் இந்த சிறந்த மனிதர்களின் ஒருங்கிணைந்த முயற்சியின் விளைவாக, பிர்ஜோரா கன்யா மகாவித்யாலயா 1993-இல் நிறுவப்பட்டது. இது போங்கைகாவொனில் நிறுவப்பட்ட  பெண்களுக்கான முதல் உயர்கல்வி நிறுவனம் ஆகும். 50 மாணவர்கள் மற்றும் 7 ஆசிரியர்களுடன் துவங்கிய இந்தக் கல்லூரி, இன்று சிறந்து விளங்கும் நிறுவனமாக வளர்ந்துள்ளது. 

## கற்பிக்கப்படும் பாடங்கள்
தற்போது, இந்தக் கல்லூரி மேல்நிலைக் கல்வியுடன், பட்டப்படிப்பிற்கான பாடங்களை குவகாத்தி பல்கலைக்கழகத்தின் கீழ் வழங்குகிறது. 

* பொருளாதாரம்
* வரலாறு
* கல்வி
* அரசியல் அறிவியல்
* புள்ளிவிவரங்கள்
* கணிதம்
* அசாமிய இலக்கியம்
* ஏரணமும் மெய்யியலும்

## மேற்கோள்கள்

பகுப்பு:அசாமில் உள்ள மகளிர் பல்கலைக்கழகங்களும் கல்லூரிகளும்
பகுப்பு:Pages using gadget WikiMiniAtlas
சிவசாகர் மகளிர் கல்லூரி

**சிவசாகர் மகளிர் கல்லூரி** (*Sibsagar Girls' College*) 1964ஆம் ஆண்டு அசாமின் சிவசாகரில் உள்ள மகளிர் கல்லூரி ஆகும். இந்தக் கல்லூரி திப்ருகார் பல்கலைக்கழகத்துடன் இணைக்கப்பட்டுள்ளது. இந்தக் கல்லூரி கலை, அறிவியலில் இளநிலைப் பட்டப்படிப்புகளை வழங்குகிறது.

## வளாகம்
சிவசாகர் மகளிர் கல்லூரி வளாகம் வான்வழி தூரத்தில் ஒரு கிலோமீட்டர் சுற்றளவில் மூன்று இடங்களில் பரவியுள்ளது. இதன் மொத்த பரப்பளவு 5.28 ஏக்கர். 

### பிரதான வளாகம்
கல்லூரியின் முதன்மை வளாகம், சிவசாகர் நகரின் மையத்தில் அமைந்துள்ளது. இதன் புவியியல் இருப்பிடம் 260 -59' 17.2"வ மற்றும் 940 38' 8" கி . பிரதான நிர்வாகக் கட்டிடம் (முதல்வர் அலுவலகம், கணக்குப் பிரிவு, சேர்க்கை மற்றும் தேர்வுப் பிரிவு), ஆசிரியர் பொது அறை, அனைத்துக் கலைப் பிரிவுகள் மற்றும் தனித் துறை வகுப்பு அறைகள், மாநாட்டு அரங்கம், குளிரூட்டப்பட்ட மெய்நிகர் வகுப்பறை, மத்திய நூலகம், மாண்டிசோரி ஆசிரியர் பயிற்சி மையம், ஆடை வடிவமைப்பு மையம், கணினி ஆய்வகம், உணவகம், தொலையுணர்வு மையம், ஜிஐஎஸ் (புவியியல் துறையின் கீழ்) ஆகியவை இந்த வளாகத்தில் அமைந்துள்ளன. கலைப் பிரிவின் அனைத்து வகுப்புகளும் இந்த வளாகத்தில் நடத்தப்படுகின்றன.

### அறிவியல் வளாகம்
இது பிரதான வளாகத்திலிருந்து சுமார் 100 மீட்டர் தொலைவில் உள்ளது. அறிவியல் துறை, மனையியல், சமசுகிருத அனைத்து வகுப்புகளும் வளாகத்தில் நடத்தப்படுகின்றன. 

### பனியாபரி வளாகம்
இது பிரதான வளாகத்திலிருந்து சுமார் 1.5 கி.மீ.  தொலைவில் மற்ற இரண்டு வளாகங்களுடன் நன்கு இணைக்கப்பட்டுள்ளது. விடுதி கட்டடத்துடன், மீன் பண்ணை, காய்கறித் தோட்டம் போன்ற பல்வேறு விரிவாக்கப்பட்ட நடவடிக்கைகள் இந்த வளாகத்தில் நடந்து வருகின்றன.

## துறைகள்

### கலை

* அசாமிய மொழி
* ஆங்கிலம்
* கல்வியியல்
* பொருளியல்
* புவியியல்
* வரலாறு
* சமூகவியல்
* அரசியல் அறிவியல்
* சமூக அறிவியல்

### அறிவியல்

* இயற்பியல்
* வேதியியல்
* தாவரவியல்
* விலங்கியல்
* கணிதம்

## மேற்கோள்கள்

## வெளி இணைப்புகள்
* 

பகுப்பு:அசாமில் உள்ள மகளிர் பல்கலைக்கழகங்களும் கல்லூரிகளும்
மோரன் மகளிர் கல்லூரி

**மோரன் மகிளா மகாவித்யாலயா** (*Moran Mahila Mahavidyalaya*)  எனும் **மோரன் மகளிர் கல்லூரி** என்பது **1**992ஆம் ஆண்டு அசாமில் நிறுவப்பட்ட மகளிர் கல்லூரி ஆகும். இது அசாமின் சரைடியோ மாவட்டத்தில் உள்ள மோரன் நகரத்தில் அமைந்துள்ள ஒரு மகளிர் கல்லூரி ஆகும். இந்தக் கல்லூரி திப்ருகார் பல்கலைக்கழகத்துடன் இணைக்கப்பட்டுள்ளது. இந்தக் கல்லூரி கலைப் பிரிவுகளில் உயர்நிலைப் பட்டப்படிப்பு, இளங்கலைப் பட்டப்படிப்புகளை வழங்குகிறது. புது தில்லி பல்கலைக்கழக மானியக் குழு அங்கீகாரம் பெற்ற இக்கல்லூரி பெங்களூர் தேசிய மதிப்பீடு மற்றும் தரச்சான்று அவையின் பி தரச் சான்றினைப் பெற்றுள்ளது.

## வரலாறு
மோரன் மகளிர் கல்லூரி சூலை 8, 1992-இல் பிராந்தியத்தின் சமூக ரீதியாகப் பின்தங்கிய பெண் மக்களின் கல்வி ஆசைகளைப் பூர்த்தி செய்யும் ஒரு உன்னத நோக்கத்துடன் நிறுவப்பட்டது. இக்கல்லூரி திப்ருகர் பல்கலைக்கழகத்துடன் இணைந்துள்ளது. பல்கலைக்கழக மானியக்குழுச் சட்டத்தின் பிரிவுகள் 2(எப்) மற்றும் 12(பி) ஆகியவற்றின் கீழ் முறையே சனவரி 29, 1999 மற்றும் பிப்ரவரி 4, 2010 அன்று அங்கீகாரம் பெற்றது. சனவரி 1, 2013 அன்று, இந்த நிறுவனம் அசாம் அரசாங்கத்தால் மாகாணமயமாக்கப்பட்ட சேவைகள் சட்டம், 2011-இன் கீழ் மாகாணமயமாக்கப்பட்டது. இது அசாம் மாநிலத்தின் கல்வி கட்டமைப்பில் நிலையான ஆதரவையும் ஒருங்கிணைப்பையும் பெறுகிறது. உயர்தரக் கல்வி மற்றும் சமூக விழுமியங்களுக்கான உறுதியான அர்ப்பணிப்பை அடிக்கோடிட்டுக் காட்டும் வகையில், கல்லூரி 2021-இல் தேசிய மதிப்பீடு மற்றும் தரச்சான்று அவையின் 'பி' தர அங்கீகாரத்தைப் பெற்றது.

## துறைகள்

* சமூக அறிவியல்
* அசாமிய மொழி
* பொருளியல்
* கல்வியியல்
* பொருளியல்
* அரசியல் அறிவியல்
* வரலாறு
* சமூகவியல்

## மேற்கோள்கள்

## வெளி இணைப்புகள்
* http://www.moranmahilamahavidyalaya.com/

பகுப்பு:அசாமில் உள்ள மகளிர் பல்கலைக்கழகங்களும் கல்லூரிகளும்
மனபேந்திர சர்மா மகளிர் கல்லூரி

**மனபேந்திர சர்மா மகளிர் கல்லூரி** (*Manabendra Sharma Girls' College*) என்பது 1984ஆம் ஆண்டு நிறுவப்பட்ட , அசாமின் காமரூப் மாவட்டத்தில் உள்ள ரங்கியாவில் அமைந்துள்ள ஒரு பொதுப் பட்டப்படிப்பு மகளிர் கல்லூரி ஆகும். இந்தக் கல்லூரி குவகாத்தி பல்கலைக்கழக இணைவு பெற்ற கல்லூரி. இந்தக் கல்லூரி கலைகளில் பல்வேறு இளங்கலைப் பட்டப்படிப்புகளை வழங்குகிறது.

## வரலாறு
மனபேந்திர சர்மா மகளிர் கல்லூரி ஆகத்து 1984-இல் அசாமின் வடக்கு காமரூப் பகுதியில் உள்ள பெண்களுக்கான உயர்கல்விக்கான நிறுவப்பட்ட ஒரே உயர்கல்வி நிறுவனமாகும். இக்கல்லூரியானது சமூக ரீதியாகவும் பொருளாதார ரீதியாகவும் பின்தங்கிய மக்கள் அதிகம் வசிக்கும் பகுதியில் உள்ள பெண்களுக்கான உயர்கல்வியினை வழங்கி வருகிறது. இரங்கியாவில் பெண்கல்வியில் ஆர்வமுள்ள கல்வியாளர்கள் மற்றும் பொதுமக்களால் இந்த நிறுவனம் தொடங்கப்பட்டது. இதன்பின், இக்கல்லூரி அரசு கல்லூரியாக மாற்றப்பட்டது. இரங்கியாவின் மூத்த சமூக சேவகரும் அரசியல்வாதியுமான மறைந்த மனபேந்திர சர்மாவை நினைவு கூறும் வகையில் 1994-இல் இக்கல்லூரிக்கு மனபேந்திர சர்மா பெண்கள் கல்லூரி என மறுபெயரிடப்பட்டது.

தற்போது, ​​அசாம் சட்டத்தின் கீழ் மேம்படுத்தப்பட்டும், புது தில்லி, பல்கலைக்கழக மானியக் குழுவிடமிருந்து மானியங்களைப் பெறத் தகுதிபெறச் சட்டத்தின் பிரிவு 2(எப்) மற்றும் 12(பி) இன் கீழ் ஒப்புதல் பெற்ற கல்லூரியாக உள்ளது. 

## துறைகள்

* அசாமிய மொழி

* அரபு

* போடோ

* கல்வியியல்

* ஆங்கிலம்

* பொருளியல்

* வரலாறு

* தத்துவம்

* அரசியல் அறிவியல்

## மேற்கோள்கள்

## வெளி இணைப்புகள்

* https://msgcollege.co.in// கல்லூரி இணையம்

பகுப்பு:அசாமில் உள்ள மகளிர் பல்கலைக்கழகங்களும் கல்லூரிகளும்
சூரக்குண்டு

**சூரக்குண்டு** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய சூரக்குண்டு ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 169.05 மீ. உயரத்தில், () என்ற புவியியல் ஆள்கூறுகள் கொண்டு சூரக்குண்டு அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், சூரக்குண்டு ஊரின் மொத்த மக்கள்தொகை 3,198 பேர் ஆகும். இதில் 1,635 பேர் ஆண்கள் மற்றும் 1,563 பேர் பெண்கள் ஆவர்.

## அரசியல்
சூரக்குண்டு பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
ஜானகி தேவி நினைவு கல்லூரி

**ஜானகி தேவி நினைவுக் கல்லூரி** (*Janki Devi Memorial College*) என்பது இந்தியத் தலைநகர் தில்லியில் தில்லி பல்கலைக்கழகத்தின் மகளிர் கல்லூரிகளில் ஒன்றாகும். இந்தக் கல்லூரி புது தில்லியில் உள்ள சர் கங்கா ராம் மருத்துவமனை அருகில் அமைந்துள்ளது. இந்தக் கல்லூரி கரோல் பாக் மெட்ரோ நிலையத்திற்கு அருகில் உள்ளது.

## வரலாறு
ஜானகி தேவி நினைவு கல்லூரி 1959ஆம் ஆண்டு ஸ்ரீ பிரிஜ் கிருஷ்ணா சண்டிவாலாவால் அவரது தாயார் திருமதி ஜானகி தேவி நினைவாக நிறுவப்பட்டது.

## பாடங்கள்
தில்லி பல்கலைக்கழகத்தின் இணையப்பெற்ற கல்லூரியான இந்தக் கல்லூரி பல்வேறு இளநிலை, முதுநிலை, குறுகிய கால படிப்புகளை வழங்குகிறது.

### இளநிலை
* இளங்கலை
* இளங்கலை வணிகவியல்
* இளங்கலை வணிகவியல்
* இளங்கலை பொருளியல்
* இளம் அறிவியல்
* இளங்கலை கல்வியியல்
* இளங்கலை நுண்கலை 

### முதுநிலை
*ஆங்கிலம்
*இந்தி
*சமசுகிருதம்
*வரலாறு
*அரசியல் அறிவியல்

### முதுகலை வணிகவியல்

### குறுகிய கால படிப்புகள்

* ஆங்கில மொழிப் புலமை
* எசுபானிய மொழி சான்றிதழ்

## மேற்கோள்கள்

## வெளி இணைப்புகள்

* 

பகுப்பு:Coordinates on Wikidata
பகுப்பு:Pages using gadget WikiMiniAtlas
செந்தமிழ்ச் சொற்பிறப்பியல் பேரகரமுதலி

**செந்தமிழ்ச் சொற்பிறப்பியல் பேரகரமுதலி** (*A Comprehensive Etymological Dictionary of the Tamil Language*) என்பது ஒரு தமிழ் அகரமுதலியாகும்

## வரலாறு

தமிழின் தொன்மையையும் சொல் வளத்தையும் தனித்தன்மயையும் வெளிப்படுத்தும் நொக்கில்  தமிழ்நாடு அரசால் தனி துறை தொடங்கப்பட்டு வெளியிடப்பட்ட‌ அகரமுதலியாகும் 
## நூல் அமைப்பு
இந்த அகரமுதலி 12 மடலங்களில் (Volume) அடங்கும் 31 பாகங்களையும் 13,327 பக்கங்களையும் கொண்டது 

## திருத்தியப் பதிப்பு
இந்த அகரமுதலியின் அனைத்து பாகங்களும் கால மேம்படுத்தல் (Update) செய்து திருத்தியப் பதிப்பாக ஏழு பாகங்களில் வானவில் வண்ணத்தில் வெளியிட்டுள்ளன
இதில் தூய தமிழ்ச் சொற்களை தேர்ந்தெடுத்து அவற்றுக்கான பலுக்கல் (உச்சரிப்பு) பொருள் விளக்கம் ஆங்கில விளக்கம் இலக்கணக் குறிப்பு வேர்ச்சொல் விளக்கம் ஆகியவை தரும்படி வடிவமைக்கப்பட்டுள்ளது 
## சுருக்கப் பதிப்பு
இந்த அகரமுதலியின் அனைத்து பாகங்களையும் ஒரே  பாகமாக சுருக்கி சுருக்கப் பதிப்பாக 2016 இல் வெளியிடப்பட்டது
## பதிவேற்றம்
இந்த அகரமுதலி தமிழ் இணையக் கல்விக்கழக இணையதளத்தில் பதிவேற்றம் செய்யப்பட்டுள்ளது
## மேற்கோள்கள்

## வெளி இணைப்புகள்

*செந்தமிழ்ச் சொற்பிறப்பியல் பேரகரமுதலி - த.இ.க
*செந்தமிழ்ச் சொற்பிறப்பியல் பேரகரமுதலி - வள்ளுவர் வள்ளலார் வட்டம் (சொல் தேடல் வலைத்தளம்)
**PDF வடிவில் பெற** 

தமிழிணைய மின்னூலகம்

* செந்தமிழ்ச் சொற்பிறப்பியல் பேரகரமுதலி முழுத் தொகுப்பு - Internet Archive
*செந்தமிழ்ச் சொற்பிறப்பியல் பேரகரமுதலி சுருக்கப் பதிப்பு - Internet Archive
பகுப்பு:தமிழ் அகராதிகள்
பகுப்பு:மின்னகராதிகள்
இலூயிஸ் லைட்ஃபுட்

**இலூயிஸ் மேரி லைட்ஃபுட்** (*Louise Mary Lightfoot*) (22 மே 1902-18 மே 1979) ஓர் ஆத்திரேலிய கட்டிடக் கலைஞரும், நடன இயக்குனரும் மற்றும் நடனக் கலைஞரும் ஆவார். இவர் இலூயிஸா மேரி லைட்ஃபுட் என்றும் அழைக்கப்பட்டார். பாரம்பரிய பாலே மற்றும் இந்தியப் பாரம்பரிய நடனம் ஆகிய இரண்டின் மூலம் ஆத்திரேலியாவின் கலாச்சார வாழ்க்கைக்கு பங்களித்த பெருமை இவருக்கு உண்டு.

## இளமை வாழ்க்கை
பள்ளி ஆசிரியரான *சார்லஸ் லைட்ஃபுட்* மற்றும் *மேரி கிரகாம்* ஆகியோரின் மகளான இவர் விக்டோரியாவின் *வில்லியர்ஸ் கவுண்டி*யிலுள்ள உள்ள *யாங்கேரி*யில் பிறந்தார். கிழக்கு மெல்பேர்னில் உள்ள கத்தோலிக்க பெண்கள் கல்லூரியில் பயின்றார். பின்னர், மெல்பேர்ன் பல்கலைக்கழகத்தில் கட்டிடக்கலை பயின்று 1923 இல் பட்டம் பெற்ற முதல் பெண்மணியானார். மெல்பேர்னில் உள்ள *வால்டர் பர்லி கிரிஃபின்* மற்றும் *மரியன் மஹோனி கிரிஃபின்* ஆகியோரின் கீழ் கட்டிடக்கலையில் பயிற்சி பெற்றார். 1924 ஆம் ஆண்டில் காசில்கிராக்கிற்கு குடிபெயர்ந்தார். அவர்களுடைய சிட்னி அலுவலகத்தில் பணிபுரிந்தார். மேலும் மரியனுக்கு துணையாகவும் சமையல்காரராகவும் பணியாற்றினார்.

## தொழில் வாழ்க்கை
இளம் வயதிலிருந்தே நடனத்தின் மீது ஆர்வம் கொண்ட இலூயிஸ் லைட்ஃபுட், 1926 ஆம் ஆண்டில் உருசிய நடனக் கலைஞர் அன்னா பாவ்லோவாவின் நடனத்தால் ஈர்க்கப்பட்டார். பாவ்லோவாவின் நிறுவனத்தைச் சேர்ந்த நடனக் கலைஞர்களான *இவான் செர்கிஃப்* மற்றும் *அலெக்சிஸ் டோலினோஃப்* ஆகியோருடன் சேர்ந்து நடனத்தில் பயிற்சி பெற்றார். *மிஷா பர்லாகோ* என்பவரிடம் உருசிய நாட்டுப்புற நடனங்களைக் கற்றுக் கொண்டார். பின்னர், அவரது குழந்தைகளுக்கு பாலே கற்பிக்கத் தொடங்கினார். மேலும் அக்டோபர் 1928 இல் கிரிஃபின்ஸ் நிறுவனத்தை விட்டு வெளியேறி முழுநேர நடனத்தை மேற்கொண்டார். பின்னர், பர்லாகோவுடன் இணைந்து,  “லைட்ஃபுட்-பர்லாகோவ்” என்ற நடனப் பள்ளியை நிறுவினார். இது 1931 ஆம் ஆண்டில் முதல் ஆத்திரேலிய பாலே நடனப் பள்ளி ஆனது. 1931 ஆம் ஆண்டில், ஆத்திரேலிய நடன நிறுவனமான *கோப்பெலியா*வின் தயாரிப்பில் நிகழ்த்தப்பட்ட முதல் பாலேவை இவர்கள் அரங்கேற்றினர். இவர் ஒவ்வொரு ஆண்டும் பல பாலேக்களை தயாரித்து நடனமாடினார். சில பாரம்பரிய பாலேக்கள் மற்றும் சில அசல் ஆகியவற்றை அடிப்படையாகக் கொண்டவை.

## படைப்புகள்
இலூயிஸ் லைட்ஃபூட் 1958 இல் “மணிப்பூரின் நடன-யதார்த்தங்கள்” எனும் தலைப்பில் ஒரு நூலை வெளியிட்டார். 1968 ஆம் ஆண்டில், மணிப்பூரின் இந்திய இசைச் சடங்கு இசையின் பதிவுகளை வெளியிட்டார்.

## இறப்பு
இலூயிஸ் லைட்ஃபுட் தனது 77 வது பிறந்தநாளுக்கு சில நாட்களுக்கு முன்பு மால்வெர்னில் இறந்தார்.

## மரபு
1997 ஆம் ஆண்டில், நடனக் கலைஞரும் நடன இயக்குனருமான தாரா ராஜ்குமார் இவரது நினைவாக *டெம்பிள் ட்ரீமிங்* என்ற தலைப்பில் ஒரு நடனத்தை உருவாக்கினார். இது மெல்பேர்ன் மற்றும் தில்லியில் நிகழ்த்தப்பட்டது. கேரள கலாமண்டலத்தின் நிறுவனர் வள்ளத்தோள் நாராயண மேனன், இவரை "கதகளியின் ஆத்திரேலிய தாய்" என்று அழைத்தார்.

ஆசியக் கலாச்சாரத்துடனான ஆத்திரேலியாவின் தொடர்புக்கு இவர் அளித்த பங்களிப்பு மொனாஷ் பல்கலைக்கழகத்திலுள்ள இலூயிஸ் லைட்ஃபுட் சேகரிப்பு மையத்தில் ஆவணப்படுத்தப்பட்டு பாதுகாக்கப்படுகிறது.

## மேற்கோள்கள்

பகுப்பு:1979 இறப்புகள்
பகுப்பு:1902 பிறப்புகள்
பகுப்பு:ஆத்திரேலியர்கள்
பகுப்பு:பாலே நடனக் கலைஞர்கள்
நாசிக் மத்திய சட்டமன்றத் தொகுதி

**நாசிக் மத்திய தொகுதி** என்பது (Nashik Central Assembly constituency) மேற்கு இந்தியாவில் உள்ள மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது நாசிக் மக்களவைத் தொகுதிக்கு உட்பட்ட ஆறு சட்டமன்றத் தொகுதிகளில் ஒன்றாகும். இது நாசிக் மாவட்டத்தில் உள்ளது

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 
## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
தாரா ராஜ்குமார்

**தாரா ராஜ்குமார்** (*Tara Rajkumar*) ஓர் இந்தியப் பாரம்பரிய நடனக் கலைஞரும் மற்றும் நடன ஆசிரியரும் ஆவார். கதகளி மற்றும் மோகினியாட்டம் போன்ற இந்திய பாரம்பரிய நடனங்களில் இவர் ஒரு நிபுணர் ஆவார். 2009 ஆம் ஆண்டில், இவருக்கு ஆத்திரேலியாவின் ஆணை பதக்கம் வழங்கப்பட்டது. விக்டோரியன் ஹானர் ரோல் ஆஃப் வுமன் மற்றும் விக்டோரியன் தன்னார்வ விருது ஆகியவற்றை பெற்றுள்ளார்.

## வாழ்க்கை வரலாறு
தாரா கேரளாவின் கோழிக்கோட்டிலுள்ள கலாமண்டலத்தின் முன்னாள் தலைவரான டி. எம். பி. நெடுங்காடியின் மகளாகப் பிறந்தார். தாரா 1887ஆம் ஆண்டில் வெளியிடப்பட்ட "குந்தலதா" என்ற முதல் நூலை மலையாளத்தில் எழுதிய அப்பு நெடுங்காடியின் பேத்தி ஆவார். இளம் வயதிலிருந்தே இந்திய பாரம்பரிய நடனங்களில் ஈர்க்கப்பட்ட இவர், தனது நான்கு வயதில் கதகளி கற்கத் தொடங்கினார். இவர் தனது இளமைக் காலத்தில் இந்தியாவின் பல இடங்களில் வசித்து வந்தார். மும்பையில் கதகளியைக் கற்கத் தொடங்கியிருந்தாலும், கொச்சியில் உள்ள மோலேரி நம்பூதிரியிடமிருந்து தீவிர பயிற்சி பெற்றார். புது தில்லியில் இருந்தபோது, கதகளிக்கான சர்வதேச மையத்தில் குரு புன்னத்தூர் மாதவ பணிக்கரின் கீழ் கதகளி பயின்றார். கலாமண்டலம் கிருட்டிணன் நாயர், கலாமண்டலம் கல்யாணிகுட்டி அம்மா மற்றும் மணி மாதவ சாக்கியர் ஆகிய மூன்று மேதைகளின் சீடரான தாரா, பள்ளியில் இருந்தபோதே பாரம்பரிய நடனத்தை நிகழ்த்தத் தொடங்கினார். தில்லியில் இருந்தபோது, குரு சுரேந்திர நாத் ஜெனாவிடம் ஒடிசி நடனத்திலும் பயிற்சி பெற்றார்.

## குடும்பம்
விஞ்ஞானி முனைவர் இராஜ்குமார் என்பவரை திருமணம் செய்து கொண்ட பிறகு, அவர்கள் முதலில் இங்கிலாந்துக்கும் பின்னர் ஆத்திரேலியாவுக்கும் சென்றனர். இவர்கள் இப்போது மெல்பேர்ணில் வசிக்கிறார்கள்.

## குறிப்பிடத்தக்க நிகழ்ச்சிகள்
ஆத்திரேலிய நடனக் கலைஞர் இலூயிஸ் லைட்ஃபுட் வாழ்க்கையை அடிப்படையாகக் கொண்ட *டெம்பிள் ட்ரீமிங்* என்ற இவரது படைப்பு இந்தியாவிலும் ஆத்திரேலியாவிலும் பல இடங்களில் நிகழ்த்தப்பட்டது. புதிய ஏற்பாட்டில் இயேசுவின் மிக நெருங்கிய சீடராகவும் மிக முக்கியமான பெண் சீடராகவும் விவரிக்கப்படும் மகதலேனா மரியாள் வேடத்தில் நடித்த முதல் கலைஞர் தாரா ஆவார்.

ஆத்திரேலியாவிற்கு குடியேறியவராக சமூகத்திற்கு இவர் ஆற்றிய பங்களிப்பை அங்கீகரிக்கும் விதமாக, தாராவின் படைப்புகள் மெல்போர்னில் உள்ள குடியேற்ற அருங்காட்சியகத்தில் காட்சிப்படுத்தப்பட்டுள்ளன. ஒரு நடனக் கலைஞர், நடன இயக்குனர், கலை இயக்குனர், ஆசிரியர், ஆராய்ச்சியாளர் மற்றும் தொடர்பாளர் என தாரா அறியப்படுகிறார். வினோத் மங்காராவால் உருவாக்கப்பட்ட *தாரா தி சிங்கிங் ஆன்க்லெட்* என்ற ஆவணப்படம், 2023 இல் மெல்பேர்னில் நடந்த இந்திய திரைப்பட விழாவில் திரையிடப்பட்டது.

## மேற்கோள்கள்

பகுப்பு:1948 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:வாழும் மக்கள்
எகிப்திய பெண்ணிய ஒன்றியம்

**எகிப்திய பெண்ணிய ஒன்றியம்** (*Egyptian Feminist Union*) என்பது எகிப்தில் முதன்முதலில் தோற்றுவிக்கப்பட்ட நாடு தழுவிய பெண்ணிய இயக்கமாகும்.

## பின்னணி
எகிப்திய பெண்ணிய ஒன்றியம், 6 மார்ச் 1923 அன்று எகிப்திய பெண்ணியவாதியும் தேசியவாதியுமான உதா சராவியின் வீட்டில் நடந்த ஒரு கூட்டத்தில் நிறுவப்பட்டது. அவர் டிசம்பர் 12,1947 அன்று தான் இறக்கும் வரை அதன் தலைவராகப் பணியாற்றினார். எகிப்திய பெண்ணிய ஒன்றியமாக மாறுவதற்கு முன்பு, வாஃப்ட் கட்சியுடன் உறவுகளைக் கொண்டிருந்த அமைப்பு 1920 இல் வாஃப்ட் பெண்கள் மத்தியக் குழு என்று அழைக்கப்பட்டது. எகிப்திய சுதந்திர இயக்கத்தின் மீதான பெண்ணிய அதிருப்திக்கு பதிலளிக்கும் விதமாக எகிப்திய பெண்ணிய ஒன்றியம் உருவாக்கப்பட்டது. இது சுதந்திரப் போராட்டத்தில் பெண்களின் உரிமைகளை இரண்டாம் பட்சமாகக் கருதியது.

## குறிக்கோள்
பெண்களுக்கு விரிவான உரிமைகளைப் பெறுவதே இதன் நோக்கமாகும். பெண்களின் வாக்குரிமை, பெண்கள் மற்றும் குழந்தைகளின் கல்வியின் முன்னேற்றம், அரசாங்கத்தால் சட்டப்பூர்வமாக்கப்பட்ட விபச்சாரத்தை நிறுத்துதல், தனிப்பட்ட நிலைச் சட்டத்தை சீர்திருத்துதல், அத்துடன் பெண்கள் மற்றும் குழந்தைகளுக்கு சிறந்த சுகாதாரம் போன்றவை எகிப்திய பெண்ணிய ஒன்றியத்தின் கோரிக்கைகளாகும். இந்தக் கோரிக்கைகள் 1925 முதல் 1937 முதல் நாழிதழ்களில் வெளியிடப்பட்டன. 1956 ஆம் ஆண்டில் எகிப்து பெண்களுக்கு வாக்களிக்கும் உரிமையை வழங்கியதோடு, சட்டப்பூர்வமாக்கப்பட்ட விபச்சாரத்தையும் முடிவுக்குக் கொண்டுவந்ததன் மூலம், அவர்கள் இறுதியில் பெண்களின் வாக்குரிமைக்கான போராட்டத்தில் வெற்றி பெற்றனர். 1925 ஆம் ஆண்டில் பெண்கள் மற்றும் சிறுவர்களுக்கு ஆரம்பக் கல்வியை அரசாங்கம் கட்டாயமாக்கியபோது, தொழிற்சங்கத்தின் கல்வி சீர்திருத்தங்களுக்கான கோரிக்கைகள் பூர்த்தி செய்யப்பட்டன. பின்னர் பெண்கள் முதல் முறையாக தேசிய பல்கலைக்கழகத்தில் அனுமதிக்கப்பட்டனர்.

இருப்பினும், குடும்பச் சட்டத்தை சீர்திருத்துவதற்கான தொழிற்சங்கத்தின் பிரச்சாரம் தோல்வியடைந்தது. எகிப்திய பெண்ணிய ஒன்றியத்தால் குடும்பச் சட்டம் மற்றும் தனிப்பட்ட நிலைக் குறியீடுகளின் சில பகுதிகளை சீர்திருத்த முடியவில்லை, இது ஆண்களை தங்கள் வாழ்க்கைத் துணையின் அனுமதியின்றி விவாகரத்து செய்ய அனுமதித்தது. அத்துடன் பலதுணை மணத்தை முடிவுக்குக் கொண்டுவந்தது.

ஐக்கிய இராச்சியத்திலிருந்து முழுமையான சுதந்திரத்தை எகிப்திய பெண்ணிய ஒன்றியம் ஆதரித்தது. ஆனால் வாஃப்ட் கட்சி உயர் வர்க்க ஆண் தலைவர்களைப் போலவே, ஐரோப்பிய சமூக விழுமியங்களை ஊக்குவித்தது. மேலும், அடிப்படையில் சமயச் சார்பின்மையைக் கொண்டிருந்தது.

இந்த அமைப்பு சர்வதேச பெண் சம்மேளனத்துடன் இணைக்கப்பட்டது. 1923 ஆம் ஆண்டில் சர்வதேச பெண் சம்மேளனக் கூட்டணி இத்தாலியின் தலைநகரில் ஒரு கூட்டத்தை நடத்தியது. அதில் கலந்து கொள்ள தனது பிரதிநிதிகளை எகிப்திய பெண்ணிய ஒன்றியம் அனுப்பியது.

## குறிப்பிடத்தக்க உறுப்பினர்கள்
* நபவியா மூசா

## மேற்கோள்கள்

## வெளி இணைப்புகள்
* Alliance for Arab Women submits papers to establish Women's Federation Egypt
* President of the Federation of Egyptian women "We will not allow the President imposes the veil on us"

பகுப்பு:பெண்ணியமும் வரலாறும்
சைசா நபராவி

**சைசா நபராவி** (*Saiza Nabarawi*) , (பிறப்பு **ஜைனாப் முகமது மௌரத் நபராவி**), (1897-1985) பாரிசில் கல்வி கற்ற ஒரு எகிப்திய பத்திரிகையாளர் ஆவார். பின்னர், இவர் *எல் 'எகிப்தியன்* பத்திரிகையின் முன்னணி ஆசிரியரானார்.

## இளமை வாழ்க்கை
சைசா நபராவி அல்லது சிசா நபராவி முதலில் ஜைனாப் முகமது மௌரத் நபராவி என்ற பெயரில் எகிப்தின் தகாலியா மாகாணத்திலுள்ள நபரூவைச் சேர்ந்த ஒரு குடும்பத்தில் பிறந்தார். மேலும் இவர் முக்கிய எகிப்திய மருத்துவர் இப்ராகிம் நபராவியின் உறவினராவார். தூரத்து உறவினரான அடிலா நபராவியால் தத்தெடுக்கப்பட்ட இவர், கல்வி கற்பதற்காக பாரிசுக்கு அழைத்துச் செல்லப்பட்டார்.

அவர் வெர்சாயில் உள்ள ஒரு பள்ளியில் பயின்றார். இறுதியில் பாரிசிலுள்ள செயிண்ட் ஜெர்மைன் டெஸ் பிரெஸ் நிறுவனத்தில் படித்தார். பின்னர், அலெக்சாந்திரியாவிலுள்ள லெஸ் டேம்ஸ் டி சியோன் பிரெஞ்சுப் பள்ளியில் தனது கல்வியைத் தொடர்ந்தார். இவரது வளர்ப்புத் தாய் தற்கொலை செய்து கொண்டபோது, இவரது உயிரியல் பெற்றோர்களான முகமது முராத் மற்றும் பாத்மா அனிம் ஆகியோர் உரிமை கோரினர். அவர்களை நிராகரித்தது, இவர் தனது தாய்வழி தாத்தா பாட்டிகளுடன் வசித்து வந்தார். இவரது வளர்ப்புத் தாயின் நண்பரான உதா சராவியின் நடவடிக்கைகளில் தனது இளம் வயதிலேயே  ஆர்வம் காட்டினார். மேலும் உதா சராவி இவரை ஒரு வலுவான விருப்பமுள்ள பெண்கள் ஆர்வலராக மாற உதவினார்.

## பிற்கால வாழ்க்கை
சைசா நபராவி, பல பெண்கள் மீது திணிக்கப்பட்ட ஹிஜாப் கட்டுபாடுகளுக்கு  எதிராக போராடினார். பாரம்பரிய ஹிஜாப் (முக்காடு) அணிவதை நிறுத்த நபராவி முடிவு செய்தார். 1923 ஆம் ஆண்டில், உரோமில் நடந்த 9வது சர்வதேச பெண் வாக்குரிமை கூட்டணி மாநாட்டிலிருந்து திரும்பிய பிறகு, இவர் தனது முக்காடு மற்றும் மேலங்கியை அகற்றினார். இது எகிப்திய பெண்ணிய வரலாற்றில் ஒருமுக்கிய நிகழ்வாகும்.     

1925 மார்ச் மாதம் நாடாளுமன்றத்தின் மூன்றாவது பட்டமளிப்பு விழாவில் இருந்து விலக்கப்பட்டதைப் பற்றியும் அவர் தனது 'இரட்டை தரநிலை' என்ற கட்டுரையில் எழுதினார். எகிப்தின் சுதந்திரம் தொடர்பாக ஒரு பாராளுமன்றத்தில் தனக்கு எப்படி அனுமதி மறுக்கப்பட்டது என்பதை அவர் தனது கட்டுரையில் குறிப்பிடுகிறார். பார்வையாளர்களில் முக்கியமான ஒரு வெற்றிகரமான செய்தித்தாளின் ஆசிரியரை விட, முக்கியமான அதிகாரிகளின் மனைவிகள் எவ்வாறு பார்வையாளர்களில் சேர்க்கப்பட்டனர் என்பதை அவர் சுட்டிக்காட்டுகிறார். இவரது நகைச்சுவையும், வெளிப்படையான வார்த்தைகளும் நபராவியை சிறந்த ஆசிரியராகவும் பெண்ணியவாதியாகவும் ஆக்கியது.

### எகிப்திய பெண்ணிய ஒன்றியம்
எகிப்திய பெண்களுக்கு அரசியல் உரிமைகள் கோரி வந்த எகிப்திய பெண்ணிய ஒன்றியத்தின் நிறுவனர்களாக நபராவி மற்றும் உதா சராவி ஆகியோர் இருந்தனர். இந்த அமைப்பு *எல் 'எகிப்தியன்* என்ற இதழை தொகுத்தி வெளியிட்டது. நபராவி பெண்கள் மக்கள் எதிர்ப்புக் குழுவையும் நிறுவினார். தனது வாழ்க்கையை பெண்ணிய செயல்பாட்டிற்காக அர்ப்பணித்தார். மேலும் அனைத்துலக பெண்ணிய மாநாடுகளில் கலந்து கொண்டு பாலின சமத்துவம் குறித்த பிரச்சினைகள் குறித்து பரவலாகப் பேசினார்..

## மேற்கோள்கள்

பகுப்பு:1985 இறப்புகள்
பகுப்பு:1897 பிறப்புகள்
பகுப்பு:பெண்ணியவாதிகள்
ஏ. ஜே. எசு. இலட்சுமி சிறீ

**ஏ. ஜே. எசு. இலட்சுமி சிறீ** (*A. J. S. Lakshmi Shree*) கருநாடக மாநிலம் பெங்களூரைச் சேர்ந்த ஓர் இந்திய ஓவியக் கலைஞர். குழந்தை மேதையான இலட்சுமி, தனது இரண்டு வயதிலிருந்தே ஓவியம் வரையத் தொடங்கினார். ஐந்து வயதில், இவருடைய ஓவியங்களில் சுமார் 100 ஓவியங்கள் 2001 பெங்களூரு கலை விழாவில் காட்சிப்படுத்தப்பட்டன. 2007ஆம் ஆண்டு அப்போதைய இந்தியப் பிரதமர் மன்மோகன் சிங் லட்சுமியை வாழ்த்தினார் 

## இளமை
ஜெயபிரகாசு, சுமா பிரகாசு தம்பதியரின் மகளாகப் பிறந்த லட்சுமி, ஆரம்பக்காலத்திலே ஓவியக் கலையில் அங்கீகாரத்தைப் பெற்றார். தனது பெற்றோரின் ஆதரவுடன், கன்னடப் பவன், வெங்கடப்பா கலைக்கூடம், இரவீந்திர கலாச்சேத்ரா, காந்தி பவன் ஆகியவற்றில் தனது படைப்புகளை மிகச் சிறிய வயதிலேயே காட்சிப்படுத்தினார். இவர் உள்ளூர், பிராந்திய, தேசிய, பன்னாட்டு அளவில் 340க்கும் மேற்பட்ட பதக்கங்கள், கோப்பைகள், பாராட்டுகளைப் பெற்றுள்ளார்.

## விருதுகள்

* தேசியப் பாலப் பவன், தில்லி 2012, விக்யான் பவன், புது தில்லியின் தேசிய அளவிலான “பால சிறீ” விருது. 29 சனவரி 2015. மனிதவள மேம்பாட்டு அமைச்சர் சுமிருதி இராணி வழங்கினார்
* 12 வயதில் "*பெயிண்ட் ஃபார் தி பிளானட்*" போட்டியில் வெற்றியாளர். இவரது ஓவியம் ஐ. நா. தலைமையகத்தில் நடந்த கண்காட்சியில் காட்சிப்படுத்தப்பட்டது
* குழந்தைகள் மற்றும் இளைஞர்களுக்கான கலை மையம், ஹைவின்கா, பின்லாந்து - பன்னாட்டுக் கலை கண்காட்சி விருது-2014 
* 8 வயதில் ஐக்கிய நாடுகள் அவையின் கல்வித் திட்டத்தினால் நடத்தப்பட்டப் பன்னாட்டுக் குழந்தைகள் ஓவியப் போட்டியில் மூன்றாம் பரிசு 
* *பி தி இன்சுபிரேஷன் ஓவியப் போட்டியில்* பிராந்திய வெற்றியாளர் 
* கலைத்துறையில் இன்போசிசு வழங்கும் இளம் சாதனையாளர் விருது 
* டிஎச். பிவி. ஓவியப் போட்டியில் மூன்றாம் பரிசு
* 2005 ஆம் ஆண்டில் எப்.ஏ.ஐ. சுவிட்சர்லாந்து இளம் கலைஞர் வெற்றியாளர் 
* சாம் நோபல் ஓக்லகோமா இயற்கை வரலாற்று அருங்காட்சியகத்தின் தினோ கலைப் போட்டியில் வெற்றியாளர்
* '100 பொது இடங்களை மாற்றுவதற்கான ஒரு கூட்டுச் சவால்'  க்கான வெஸ்ட்மின்ஸ்டரின் பன்னாட்டு வடிவமைப்பு சவால் 2015–2016இல் முதல் இரண்டாமிடம்.
* யுனெஸ்கோ மற்றும் போலந்தின் கோலெனியோவ்ஸ்கி டோம் கல்டூரி ஆகியோரால் ஏற்பாடு செய்யப்பட்ட பன்னாட்டு ஓவியப் போட்டியில் கோலெனியோ கலாச்சார இல்ல இயக்குநர் பரிசு

## மேற்கோள்கள்

பகுப்பு:1996 பிறப்புகள்
பகுப்பு:வாழும் மக்கள்
மகாராணி மகளிர் அறிவியல் கல்லூரி, மைசூர்

**மகாராணி மகளிர் அறிவியல் கல்லூரி** (*Maharani's Science College for Women, Mysore*) என்பது இந்தியாவில் கருநாடக மாநிலம் மைசூரில் உள்ள ஒரு மகளிர் கல்லூரி ஆகும். இக்கல்லூரியானது 1917ஆம் ஆண்டு மைசூர் மகாராணி, நான்காம் சிருட்டிணராச உடையாரின் தாயார் கெம்பா நஞ்சம்மணி வாணி விலாச சன்னிதானத்தால் நிறுவப்பட்டது. தொடங்கப்பட்டதிலிருந்து, இந்தக் கல்லூரி பெண் கல்வியை மேம்படுத்துவதில் முக்கியப் பங்கு வகித்து வருகிறது. ஆரம்பத்தில் இந்தக் கல்லூரி இளநிலை அளவில் கலை மற்றும் அறிவியல் கல்வியை வழங்கியது. ஆனால் 1979ஆம் ஆண்டில், மகாராணி மகளிர் கல்லூரியாக இருந்த கல்லூரி, வளர்ந்து வரும் மாணவர்களின் எண்ணிக்கைக்கு ஏற்ப மகாராணி மகளிர் அறிவியல் கல்லூரி மற்றும் மகாராணி மகளிர் கலைக் கல்லூரி எனப் பிரிக்கப்பட்டது.

மகாராணி மகளிர் அறிவியல் கல்லூரி மைசூர் பல்கலைக்கழகத்துடன் இணைக்கப்பட்டுள்ளது. கருநாடக அரசின் கல்லூரி கல்வித் துறை மற்றும் மைசூர் பல்கலைக்கழகத்தின் நிர்வாகக் கட்டுப்பாட்டின் கீழ் உள்ளது. இந்தக் கல்லூரியில் 15 அறிவியல் துறைகளும், 5 மொழி (கன்னடம், இந்தி, சமஸ்கிருதம், உருது, ஆங்கிலம்) துறைகளும் உள்ளன. மேலும் 20 பாடப் பிரிவுகளில் மாணவர் சேர்க்கை நடைபெறுகிறது. கூடுதலாக, மனை அறிவியலில் ஒருங்கிணைந்த பட்டப்படிப்பும் உள்ளது. இந்தக் கல்லூரி இயற்பியல், உயிர்வேதியியல், வேதியியல், கணினி அறிவியல், மின்னணுவியல், புள்ளியியல் ஆகியவற்றில் இளநிலை, முதுநிலைப் பட்டங்களையும் உயிர்வேதியியல், கணிதம், தாவரவியல், நுண்ணுயிரியல், வேதியியல், பயன்பாட்டு விலங்கியல் ஆகியவற்றில் முதுநிலைப் பட்டங்கள் உள்ளிட்ட இளநிலை முதுநிலைப் படிப்புகளை வழங்குகிறது.

கருநாடக அரசு, பல்கலைக்கழக மானியக் குழு, கல்லூரி மேம்பாட்டுக் குழுவால் நிதி உதவி வழங்கப்படுகிறது.

## மேலும் காண்க
* மைசூரில் உள்ள பாரம்பரிய கட்டிடங்களின் பட்டியல்

## மேற்கோள்கள்

## ஆதாரங்கள்
* 
* 
* மகாராணி மகளிர் அறிவியல் கல்லூரி - அதிகாரப்பூர்வ வலைத்தளம்

பகுப்பு:Pages using gadget WikiMiniAtlas
பகுப்பு:கர்நாடகப் பல்கலைக்கழகங்களும் கல்லூரிகளும்
கிருத்திகா ஜெயகுமார்

**கிருத்திகா ஜெயகுமார்** (*Kruthika Jayakumar*) ஓர் இந்திய நடிகையும் பாரம்பரிய நடனக் கலைஞரும் ஆவார். இவர் தெலுங்கு, கன்னட மொழிப் படங்களில் நடித்துவருகிறார். இவர் *இண்ட்லோ தெய்யம் நாகேம் பயம்* மற்றும் *கவச்சா* போன்ற படங்களில் பணியாற்றியுள்ளார்.

## தொழில்
கருநாடக மாநிலம் பெங்களூருவில் தமிழ் பேசும் குடும்பத்தில் பிறந்தார் கிருத்திகா ஜெயக்குமார். கிருத்திகா ஏழு வயதிலிருந்தே பரதநாட்டியம் பயிற்சி செய்யத் தொடங்கினார்.  இவர் பெங்களூரில் சிறீ மிதுன் சியாமிடம் பயிற்சி பெற்றார். இவர் திருவனந்தபுரத்தில் நிகழ்ச்சி நடத்திக் கொண்டிருந்தபோது, மலையாளத் திரைப்பட இயக்குநர் பாலு கிரியத் இவரது நடிப்புத் திறமையினைக் கண்டுபிடித்து திரைப்படத்தில் நடிக்க வற்புறுத்தினார். பின்னர் இவர் மலையாளத் திரைப்படமான *[[திரிஷ்யம் (திரைப்படம்)|திரிஷ்யத்தின்]]* தெலுங்கு மறுவடிவமைப்பான *திருஷ்யத்தில்* வெங்கடேஷ் டக்குபதியின் மகளாக நடிக்கத் தேர்ந்தெடுக்கப்பட்டார். தனஞ்சயாவுடன் இணைந்து நடித்த *பாக்சர்* படத்தின் மூலம் கன்னடத்தில் அறிமுகமானார். இவர் சிவ ராஜ்குமாருடன் இணைந்து நடித்த *கவச்சா* (2018) படத்தில் நடனக் கலைஞராக நடித்தார். ஆர்யாவுடன் இணைந்து நடித்த இவரது தமிழ்ப் படம் *சந்தன தேவன்* வெளியிடப்படாமல் உள்ளது.

## திரைப்படவியல்

## மேற்கோள்கள்

## வெளி இணைப்புகள்

* 

பகுப்பு:தமிழர்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:பரதநாட்டியக் கலைஞர்கள்
பகுப்பு:கன்னடத் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
கோலாலம்பூர் சிட்டிபேங்க் கோபுரம்

**கோலாலம்பூர் சிட்டிபேங்க் கோபுரம்** (மலாய்; *Menara Citibank KL*; ஆங்கிலம்: *Citibank Tower*) என்பது மலேசியா, கோலாலம்பூர் மாநகர மையப் பகுதியில், 190.2 மீ; (624 அடி) உயரத்தில் உள்ள ஒரு வானளாவிய கட்டிடமாகும்.

இதே போல ஆங்காங்கில் ஒரு சிட்டிபேங்க் கோபுரம் உள்ளது. அத்ன் பெயர் **ஆங்காங் சிட்டிபேங்க் கோபுரம்** *([[:en:Three Garden Road, Central|Hong Kong Citibank Tower]])*. 

50 மாடிகளைக் கொண்ட கோலாலம்பூர் சிட்டிபேங்க் கோபுரம் முழுக்கவும் வணிக மையங்களைக் கொண்டுள்ளது. பெட்ரோனாஸ் கோபுரங்களுக்கு அருகில் அமைந்துள்ள இந்த *வகுப்பு A* வணிகக் கோபுரம், சிட்டி வங்கி ஷரியா *(Citibank Syariah)* எனும் மற்றும் ஒரு வங்கியின் தலைமையகத்தையும் கொண்டுள்ளது.

## வரலாறு

இந்தக் கட்டிடம் தி லயன் குழுமத்தால் *(The Lion Group)* உருவாக்கப்பட்டது; மற்றும் 1995-இல் கட்டி முடிக்கப்பட்டது. இதற்கு முதலில் மெனாரா லயன் *(Menara Lion)* அல்லது லயன் கோபுரம் *(Lion Tower)* என்று பெயரிடப்பட்டது. 2000-ஆம் ஆண்டில், சிட்டி பேங்க் 50% பங்குகளை வாங்கி, இந்தக் கட்டிடத்திற்கு மாறியபோது, ​​இதன் பெயர் சிட்டி பேங்க் என மறுபெயரிடப்பட்டது.

இந்தக் கட்டிடம் இன்வெர்பின் நிறுவனத்திற்குச் *(Inverfin Sdn Bhd)* சொந்தமானது. இருப்பினும் அப் செங் நிறுவனம் *(Hap Seng Consolidated Bhd)*; மற்றும் மெனாரா சிட்டி ஓல்டிங் *(Menara Citi Holding Co)* நிறுவனங்களுக்கும் சமமான பங்குகள் உள்ளன.

## திறப்பு

கோலாலம்பூர் சிட்டிபேங்க் கோபுரம், அதன் ஊழியர்கள் மற்றும் பார்வையாளர்களுக்கு, கோபுரத்தின் அடித்தளத்தில் வாகன நிறுத்துமிட வசதியைக் கொண்டுள்ளது.

## மேலும் காண்க

* கோலாலம்பூர் கோபுரம்
* கோலாலம்பூர் நெகாரா அரங்கம்
* கோலாலம்பூர் விளையாட்டு நகரம்
* கோலாலம்பூர் ஆம்வங்கி கோபுரம்
* கோலாலம்பூர் பெர்ஜெயா சதுக்கம்
* கோலாலம்பூர் பன்னாட்டு வணிக மையம்

## மேற்கோள்கள்

## வெளி இணைப்புகள்

* Hap Seng Consolidated Website
* Menara Citibank Website

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோபுரங்கள்
பகுப்பு:மலேசியக் கட்டிடங்கள்
கல்லம்பட்டி

**கல்லம்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய கல்லம்பட்டி ஊராட்சி ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 173.59 மீ. உயரத்தில், () என்ற புவியியல் ஆள்கூறுகள் கொண்டு கல்லம்பட்டி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், கல்லம்பட்டி ஊரின் மொத்த மக்கள்தொகை 3,007 பேர் ஆகும். இதில் 1,550 பேர் ஆண்கள் மற்றும் 1,457 பேர் பெண்கள் ஆவர்.
## சமயம்
### இந்துக் கோயில்
கருப்பணசாமி கோயில் என்ற இந்துக் கோயில் ஒன்று கல்லம்பட்டி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## அரசியல்
கல்லம்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
எம். டி. பல்லவி

**பல்லவி அருண்** என்ற **எம். டி. பல்லவி** (*M. D. Pallavi*), இந்தியாவின் கருநாடகாவைச் சேர்ந்த ஒரு பாடகி ஆவார். இவர் ஒரு கன்னட சுகம சங்கீதப் பாடகியும், (பின்னணிப் பாடகி) தொலைக்காட்சி நடிகையும் ஆவார். இவர் ஒரு தாள வாத்தியக் கலைஞரான அருணை மணந்தார். சங்கீத நாடக அகாதமியால் வழங்கப்பட்ட 2018 உசுதாத் பிசுமில்லா கான் யுவ புரசுகார் விருது பெற்றவர். 2007ஆம் ஆண்டு வெளியான *துனியா* திரைப்படத்தில் பாடிய "நோடையா குவாடே லிங்கவே" பாடலுக்காக 2006, 2007ஆம் ஆண்டுகளில் சிறந்த பின்னணிப் பாடகிக்கான கருநாடக மாநில திரைப்பட விருதுகளை வென்றார்.

## தனிப்பட்ட வாழ்க்கை
பல்லவி ஒரு கலைக் குடும்பத்தைச் சேர்ந்தவர். இவரது கொள்ளுத்தாத்தா, ஏ. என். சுப்பாராவ், ஓர் ஓவியர் ஆவார். இவர் இந்தியாவின் முதல் நுண்கலை பள்ளியான கலாமந்திர் நுண்கலை பள்ளியை பெங்களூரில் தொடங்கினார். இவரது தாத்தா ஏ. எஸ். மூர்த்தி, வானொலி எரண்ணா என்று அழைக்கப்பட்டார்.

## இசை
எம். டி. பல்லவி இந்துஸ்தானி பாரம்பரிய இசையில் பயிற்சி பெறத் தொடங்கினார். மேலும் பனாரசு பல்கலைக்கழகத்தில் இந்துஸ்தானி இசையில் பட்டம் பெற்றார். மைசூர் அனந்தசாமியிடமிருந்து சுகம சங்கீதத்தில் பயிற்சி பெற்றார். பல்லவி பெங்களூரில் ராம் ராவ் நாயக் மற்றும் குவாலியர் கரானாவின் டோயன் ராஜ்பாவ் சொன்டாக்கே ஆகியோரின் கீழ் இந்துஸ்தானிய குரல் பயிற்சி பெற்றுள்ளார்.

## நடிப்பு

### தொலைக்காட்சி, திரைப்படம்
பல்லவி தொலைக்காட்சியில் *மாயம்ருகா* என்ற தொலைக்காட்சி நிகழ்ச்சியின் மூலம் அறிமுகமானார். இவர் பிரபலமான கன்னடத் தொலைக்காட்சி நிகழ்ச்சியான *கர்வாவிலும்* நடித்துள்ளார். இவர் ஆர்யபட்டா "சிறந்த நடிகை" விருதை வென்றார். 2003ஆம் ஆண்டு வெளியான இந்திய ஆங்கில மொழித் திரைப்படமான *இசுடம்பிள்* படத்தில் இவர் நடித்திருந்தார். இந்தப் படம் 2002ஆம் ஆண்டிற்கான சிறந்த ஆங்கிலத் திரைப்படப் பிரிவில் தேசிய விருதை வென்றது. தேசிய விருது பெற்ற கன்னடப் படமான *குலாபி டாக்கீசிலும்* உமாஸ்ரீயுடன் இணைந்து நடித்தார்.

## பின்னணிப் பாடல்கள்
எம். டி. பல்லவி பாடிய குறிப்பிடத்தக்கப் பாடல்கள் இடம்பெற்ற படங்களின் பட்டியல்.

## மேற்கோள்கள்

## வெளி இணைப்புகள்

* வலைத்தளம்

பகுப்பு:கன்னடத் திரைப்படப் பின்னணிப் பாடகர்கள்
பகுப்பு:வாழும் மக்கள்
பிரியா குரியன்

**பிரியா குரியன்** (*Priya Kuriyan*) ஓர் இந்திய நகுதிறப் புத்தக எழுத்தாளரும், விளக்கப்படத் தயாரிப்பாளரும், இயங்குபட திரைப்படத்தயாரிப்பாளரும், கருநாடகாவின் பெங்களூருவை தளமாகக் கொண்டவரும் ஆவார்.

## கல்வி
குரியன் 2004ஆம் ஆண்டு அகமதாபாத்தில் உள்ள தேசிய வடிவமைப்பு நிறுவனத்தில் பட்டம் பெற்றார்.

## தொழில்
குரியன் *துலிகா புக்ஸின்* விளக்கப்படத் தயாரிப்பளாரகத் தனது வாழ்க்கையைத் தொடங்கினார். அப்போதிருந்து, இவர் 100க்கும் மேற்பட்ட புத்தகங்களுக்கு விளக்கப்படக் கலைஞராக இருந்து வருகிறார். மேலும் ரஸ்கின் பாண்ட், மனு எஸ். பிள்ளை, நடாசா சர்மா, மீரா நாயர், ஜெர்ரி பிண்டோ, இராதிகா சதா உள்ளிட்ட பல எழுத்தாளர்களுடன் இணைந்து பணியாற்றியுள்ளார். முன்னாள் பிரதமர் இந்திரா காந்தியின் வாழ்க்கையை அடிப்படையாகக் கொண்ட *இந்திரா* (2018) என்ற வரைகலை நாவலுக்காக எழுத்தாளர் தேவப்ரியா ராயுடன் இணைந்து பணியாற்றியுள்ளார். ஓர் இயங்குபடத் தயாரிப்பாளராக, குரியன் இந்தியாவின் குழந்தைகள் திரைப்படச் சங்கத்திற்கான கல்வி இயங்கு படங்களையும், *எள் தெருவின்* இந்தியப் பதிப்பிற்கான அத்தியாயங்களையும் (கல்லி கல்லி சிம் சிம்) இயக்கியுள்ளார்.

குரியன் *அம்மாச்சியின் கண்ணாடி* என்ற நகுதிறப் புத்தகத்தின் ஆசிரியர் ஆவார். மேலும் எழுத்தாளர் பெருமாள் முருகனின் பாராட்டப்பட்ட நாவலான *பூனாச்சியின்* படப் புத்தகம், குழந்தைகள் தழுவலின் ஆசிரியரும் ஆவார்.

## விருதுகள்
2019ஆம் ஆண்டு மும்பை இலக்கிய விழாவில் குரியன் பெரிய சிறிய புத்தக விருதைப் பெற்றார்.

## புத்தகங்கள்

* *கோடு வரைதல்: இந்திய பெண்கள் மீண்டும் போராடுகிறார்கள்-Drawing the Line: Indian Women Fight Back* (2015) ஜுபான் புத்தகங்கள் .  .
* *அம்மாச்சியின் கண்ணாடிகள்-Ammachi's Glasses*  (2017) துலிகா புத்தகங்கள் .
* *பூனாச்சி: காட்டில் தொலைந்து போனது* (பெருமாள் முருகனின் *பூனாச்சி*, 2020 இன் தழுவல்)-*Poonachi: Lost in the Forest.* ரெட் பாண்டா வெஸ்ட்லேண்ட் இம்ப்ரிண்ட்.

## மேற்கோள்கள்

பகுப்பு:வாழும் மக்கள்
பகுப்பு:கன்னட எழுத்தாளர்கள்
பாலுணர்வுசார் ஒளிப்படவியல்

**பாலுணர்வுசார் ஒளிப்படவியல்** (Erotic photography) என்பது, சிற்றின்பத்துக்குரிய பாலியல் உணர்வைத் தூண்டும் அல்லது பாலியலை தூண்டும் தன்மை கொண்ட ஒரு கலை வடிவ புகைப்பட பாணியாகும். மேலும் இந்தப் புகைப்பட வகையில்  பெரும்பாலும் ஆடையற்ற ஒளிப்படத்திலிருந்து வேறுபடுகிறது.

ஆபாசப் புகைப்படம் எடுத்தலில் பொதுவாக அது  "ஆபாசமான" திசையில் நகர்கிறது, மேலும் கலை அல்லது அழகியல் மதிப்பு இல்லாததாக மதிப்பிடப்படுகிறது; இருப்பினும், கலைக்கும் ஆபாசத்திற்கும் இடையிலான கோட்டை, சமூக ரீதியாகவும் சட்ட ரீதியாகவும் விவாதிக்கப்படுகிறது,  மேலும் பல புகைப்படக் கலைஞர்கள் இந்த வேறுபாடுகளை வேண்டுமென்றே புறக்கணிக்கும் படைப்புகளை உருவாக்கியுள்ளனர். சிற்றின்ப ஒளிப்படங்கள் பொதுவாக வணிக பயன்பாட்டிற்காகவே வடிவமைக்கப்பட்டுள்ளன, இதில் அலங்கார நாட்காட்டிகள், பற்றார்வப்படங்கள், கூரைவீடுஇதழ்,  பிளேபோய் மற்றும் ஆண்கள் பத்திரிகைகள் போன்ற பெருமளவிலான தயாரிப்புகள் அடங்கும், ஆனால் பல கலைசார்  ஒளிப்படக் கலைஞர்கள் விவரங்களுடனான  சிற்றின்பப் படமெடுப்பதிலும்  ஈடுபட்டுள்ளனர்.

## தசாப்தத்தின்படி எடுத்துக்காட்டுகள்


File:001- Anonym, c.1845.jpg|1840கள்
File:025- Anonym, c.1855.jpg|1850கள்
File:063- Anonym,c.1865.jpg|1860கள்
File:064- Anonym, c.1870.jpg|1870கள்
File:074- Anonym,c.1885.jpg|1880கள்
File:108- Anonym, c.1890.jpg|1890கள்
File:Lehnert et Landrock - Apaisement, Tunisie vers 1909.jpg|1900கள்
File:051-Anonym, c.1910.jpg|1910கள்
File:093- Anonym, c.1920.jpg|1920கள்
File:Ostra buttocks whipping.jpg|1930கள்
File:Grace McDonald pin-up (1943).png|1940கள்
File:Marilyn Monroe. Earl Moran.jpg|1950கள்
File:Beryl Cunningham like a 1968 olympian (2).jpg|1960கள்
File:Paolo Monti - Serie fotografica - BEIC 6357532.jpg|1970கள்
File:Narcissist.jpg|1980கள்
File:Nude woman on phone.jpg|1990கள்
File:Leather Jacket by McGarrett88.jpg|2000கள்
File:Bathroom_of_Light.jpg|2010கள்
File:Boudoir attire what to wear.png|2020கள்



## மேலும் காண்க
* பாலின்பக் கலைகள்
* பாலுணர்வுக் கிளர்ச்சியம்
* பாலுணர்வுக் கிளர்ச்சியக இதழ்

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
பகுப்பு:வடிவ ஒளியியல்
பகுப்பு:ஒளியியல்
பகுப்பு:பாலுணர்வுக் கிளர்ச்சியம்